شەفەق
نیوز/ فەرماندەیی هیزەیل کۆماندۆ سەروە یەکێتی نیشتمانی کوردستان، ئمڕوو سێشەممە، وەرگردن
فەرمان لەلایەن سەرۆک یەکێتی راگەیان ئەرا پاکەوکردن شارەوانی سلێمانی لە گەندەڵەیل.
هیزەگە
لە بەیاننامیگ رەسیە ئاژانس شەفەق نیوز وت: لەی ماوەیل دویاییە، چەن لایەنیگ نا وەرپرس
و وەرپرسەیلیگ حکومەتی وەژیر زوور دەسکردنە بردن چەن پارچە زەوییگ و داگیرکردنی ئەرا
خوەیان، و ریگری لە جیوەجیکردن بڕیگ لە پڕۆژەیل ستڕاتیژی کردنە ک ئەرا خزمەت شارەگە
نریایە.
بەیاننامەگە
وتیش: بافڵ تاڵەبانی سەرۆک یەکێتی نیشتمانی کوردستان فەرمان دادە هیزەیل کۆماندۆی کوردستان
وە جویلەکردن وەرەو شارەوانی سلێمانی ئەرا پاکەوکردن وەرپرسە گەندەڵەیل، و دەسگیرکردن
ئەوەگ ریگری لە جیوەجیکردن پڕۆژەیل خزمەتگوزاری لە شارەگە کردیە.
هیزەیل
کۆماندۆ،  هیزیگ سەربازیە سەروە یەکێتی، جیگر
سەرۆک هەرێم کوردستان و جەعفەر شێخ مستەفا ئەندام مەکتەب سیاسی یەکێتی سەرپەرشتی کەن،
و وە فەرمان سەرۆک یەکێتی کار کەێد.
